বাংলাই শিল্পের ডেস্টিনেশন। হোরেসিস শিল্প সম্মেলনে এশিয়ার প্রথম সারির শিল্পপতিদের এই বার্তাই দিলেন মুখ্যমন্ত্রী মমতা বন্দ্যোপাধ্যায়। জানিয়ে দিলেন কর্ম সংস্কৃতি থেকে পরিকাঠামো। লগ্নির জন্য সবদিক থেকেই এগিয়ে পশ্চিমবঙ্গ।  
 নিজস্ব প্রতিবেদন : বাংলাই শিল্পের ডেস্টিনেশন। হোরেসিস শিল্প সম্মেলনে এশিয়ার প্রথম সারির শিল্পপতিদের এই বার্তাই দিলেন মুখ্যমন্ত্রী মমতা বন্দ্যোপাধ্যায়। জানিয়ে দিলেন কর্ম সংস্কৃতি থেকে পরিকাঠামো। লগ্নির জন্য সবদিক থেকেই এগিয়ে পশ্চিমবঙ্গ।   এশিয়ার তাবড় শিল্পপতিদের নিয়ে হচ্ছে এই সম্মেলন। দেশে প্রথমবার হোরেসিস শিল্প সম্মেলনের আসর বসেছে কলকাতায়। সেই মঞ্চ থেকেই রাজ্যে লগ্নির আহ্বান জানালেন মুখ্যমন্ত্রী। গত সাড়ে ছ'বছরে বাংলার শিল্প পরিস্থিতির যে আমূল পরিবর্তন হয়েছে, তা এই সম্মেলনে তুলে ধরেন মুখ্যমন্ত্রী। বলেন, শান্তি থাকার কারণেই শিল্প বান্ধব পরিস্থিতি তৈরি হয়েছে এখানে। জমি নিয়েও আশ্বাস দেন তিনি। বলেন, অধিগ্রহণ করে নয়, ল্যান্ড ব্যাঙ্ক থেকে শিল্পের জন্য জমি মিলবে। আসন্ন বিশ্ব বঙ্গ সম্মেলনে শিল্পপতিদের আমন্ত্রণও জানান মুখ্যমন্ত্রী।